แนวโน้มดัชนีเช้าแกว่งบวก-ลบสลับกัน
นักวิเคราะห์ฯคาดตลาดหุ้นไทยเช้านี้แกว่งตัวในแดนบวก-ลบสลับกันไป วอลุ่มเบาบางคาดมีแรงซื้อกลับช่วงบ่ายจาก LTF-RMF
29 ธ.ค. 2553

นักวิเคราะห์ฯคาดตลาดหุ้นไทยเช้านี้แกว่งตัวในแดนบวก-ลบสลับกันไป วอลุ่มเบาบางคาดมีแรงซื้อกลับช่วงบ่ายจาก LTF-RMF
นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งตัวในแดนบวกและแดนลบสลับกันไป การซื้อขายจะเป็นไปอย่างเงียบเหงาเพราะเป็นช่วงปลายปี แต่เชื่อว่าจะมีแรงซื้อกลับเข้ามาในช่วงบ่ายเหมือนเมื่อวานนี้ โดยเฉพาะจากกองทุน LTF และ RMF เนื่องจากเป็นช่วง 2 วันสุดท้ายที่จะสามารถรับสิทธิประโยชน์ทางภาษี
ด้านปัจจัยในต่างประเทศวันนี้ยังไม่มีอะไรใหม่ และถึงแม้ว่าตัวเลขดัชนีความเชื่อมั่นผู้บริโภคของสหรัฐฯจะลดลงสวนทางกับที่หลายฝ่ายคาด แต่ก็ไม่ได้มีผลต่อตลาดสหรัฐฯและตลาดหุ้นอื่นมากนัก ตลาดหุ้นในภูมิภาคเอเชียเช้าวันนี้แกว่งตัวทั้งในแดนบวกและแดนลบบางๆ สลับกันไป
พร้อมให้แนวรับ 1,025-1,023 จุด แนวต้าน 1,030-1,035